Vermiste vliegtuig: Liggame uitgeken | Maroela Media
Vermiste vliegtuig: Liggame uitgeken
Bryan en Robert Simms. Foto: Facebook
Die liggame van Bryan Simms en sy seun Robert is positief geïdentifiseer nadat hulle vliegtuig se wrak in Mosambiek gevind is.
"'n Ondersoek sal gedoen word rakende die omstandighede van die ongeluk en besonderhede hieroor sal deur die owerhede bekend gemaak word," het die Simms-familie in 'n verklaring gesê. Die pa en seun se oorskot sal terug na Suid-Afrika gebring word vir 'n nadoodse ondersoek waarna hulle veras sal word. Bryan en Robert het op 28 Oktober vermis geraak. Hulle het van Uganda na die Lanseria-lughawe gevlieg toe hulle oor Mosambiek vermis geraak het nadat hulle glo enjinprobleme ondervind het. Hulle vliegtuig se wrak is Maandag sowat 127km noord van Chomoio gevind. "Dit blyk dat die vliegtuig teen die grond vasgevlieg het en is heeltemal verwoes in die ongeluk." 'n Roudiens sal Vrydag gehou word.